CELEX: 32014R1294
Language: da
Date: 2014-12-04 00:00:00
Title: Kommissionens gennemførelsesforordning (EU) nr. 1294/2014 af 4. december 2014 om ændring af forordning (EF) nr. 1238/95 for så vidt angår det ansøgningsgebyr og afprøvningsgebyr, som skal betales til EF-Sortsmyndigheden

5.12.2014   
            
            
               DA
            
            
               Den Europæiske Unions Tidende
            
            
               L 349/30
            
         KOMMISSIONENS GENNEMFØRELSESFORORDNING (EU) Nr. 1294/2014
   af 4. december 2014
   om ændring af forordning (EF) nr. 1238/95 for så vidt angår det ansøgningsgebyr og afprøvningsgebyr, som skal betales til EF-Sortsmyndigheden
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 113,
   efter høring af EF-Sortsmyndighedens administrationsråd, og
   ud fra følgende betragtninger:
   
               (1)
            
            
               Artikel 7 i Kommissionens forordning (EF) nr. 1238/95 (2) indeholder bestemmelser vedrørende det ansøgningsgebyr, som skal betales til EF-Sortsmyndigheden (»sortsmyndigheden«) for behandlingen af ansøgninger om meddelelse af EF-sortsbeskyttelse.
            
         
               (2)
            
            
               På baggrund af den erfaring, som sortsmyndigheden har opnået med hensyn til omkostningerne i forbindelse med behandlingen af de ansøgninger om meddelelse af EF-sortsbeskyttelse, der ikke er gyldige, bør det ansøgningsgebyr, som sortsmyndigheden opkræver, reduceres.
            
         
               (3)
            
            
               I artikel 8, stk. 1, i forordning (EF) nr. 1238/95 og i bilag I til samme forordning er de gebyrer for tilrettelæggelse og gennemførelse af den tekniske afprøvning af en sort, der er omfattet af en ansøgning om EF-sortsbeskyttelse, fastsat, som skal betales til sortsmyndigheden (»afprøvningsgebyr«).
            
         
               (4)
            
            
               For så vidt angår den tekniske afprøvning af sorter, til hvis frembringelse der til stadighed skal anvendes materiale med visse komponenter, har erfaringen vist, at omkostningerne i forbindelse med denne afprøvning kan variere meget fra tilfælde til tilfælde. Gebyret for den tekniske afprøvning bør dække omkostningerne for den tekniske afprøvning af sorten og for hver specifik komponent af sorten. I sådanne tilfælde bør der derfor ikke fastsættes noget maksimumsbeløb for så vidt angår gebyret for den tekniske afprøvning.
            
         
               (5)
            
            
               Erfaringerne vedrørende den tekniske afprøvning viser, at det samlede afprøvningsgebyr, som sortsmyndigheden opkræver, ikke dækker de samlede gebyrer, som sortsmyndigheden skal betale til prøvningsmyndighederne. De gebyrer, som sortsmyndigheden opkræver, bør dog i princippet dække de gebyrer, som den skal betale. Gebyrerne i bilag I til forordning (EF) nr. 1238/95 bør derfor forhøjes. Samtidig bør gebyrgrupperne i samme bilag forenkles.
            
         
               (6)
            
            
               Forordning (EF) nr. 1238/95 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Sortsbeskyttelse —
            
         VEDTAGET DENNE FORORDNING:
   Artikel 1
   I forordning (EF) nr. 1238/95 foretages følgende ændringer:
   
               1)
            
            
               Artikel 7, stk. 7, affattes således:
               »7.   Er ansøgningsgebyret modtaget, men ansøgningen ikke gyldig efter artikel 50 i grundforordningen, tilbageholder myndigheden 200 EUR af ansøgningsgebyret og tilbagebetaler resten, når den underretter ansøgeren om manglerne i ansøgningen.«
            
         
               2)
            
            
               Artikel 8, stk. 1, affattes således:
               »1.   Gebyrer for tilrettelæggelse og gennemførelse af den tekniske afprøvning af en sort, der er omfattet af en ansøgning om EF-sortsbeskyttelse (afprøvningsgebyr), skal som fastsat i bilag I betales for hver påbegyndt dyrkningsperiode. Hvad angår sorter, til hvis frembringelse der til stadighed skal anvendes materiale med visse komponenter, skal det i bilag I fastlagte afprøvningsgebyr betales med hensyn til en sådan sort og med hensyn til hver af de komponenter, for hvilken der ikke forefindes en officiel beskrivelse, og som også skal afprøves.«
            
         
               3)
            
            
               Bilag I ændres som angivet i bilaget til nærværende forordning.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. december 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 227 af 1.9.1994, s. 1.
   
      (2)  Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-sortsmyndigheden (EFT L 121 af 1.6.1995, s. 31).
   
      BILAG
      Bilag I til forordning (EF) nr. 1238/95 affattes således:
      
         
            »BILAG I
            Gebyrer for teknisk afprøvning som omhandlet i artikel 8
            Det gebyr, der skal betales for teknisk afprøvning af en sort efter artikel 8, fastlægges i overensstemmelse med tabellen:
            
                        (EUR)
                     
                  
                         
                     
                     
                        Gebyrgruppe
                     
                     
                        Gebyr
                     
                  
                        
                           Landbrugsgruppe
                        
                     
                  
                        1
                     
                     
                        Kartoffel
                     
                     
                        1 960
                     
                  
                        2
                     
                     
                        Raps
                     
                     
                        1 860
                     
                  
                        3
                     
                     
                        Græsser
                     
                     
                        2 210
                     
                  
                        4
                     
                     
                        Andre landbrugsarter
                     
                     
                        1 430
                     
                  
                        
                           Frugtgruppe
                        
                     
                  
                        5
                     
                     
                        Æbler
                     
                     
                        3 210
                     
                  
                        6
                     
                     
                        Jordbær
                     
                     
                        2 740
                     
                  
                        7
                     
                     
                        Andre frugtarter
                     
                     
                        2 550
                     
                  
                        
                           Prydplantegruppe
                        
                     
                  
                        8
                     
                     
                        Prydplanter med en levende referencepopulation, drivhusafprøvning
                     
                     
                        2 140
                     
                  
                        9
                     
                     
                        Prydplanter med en levende referencepopulation, afprøvning i fri luft
                     
                     
                        1 960
                     
                  
                        10
                     
                     
                        Prydplanter uden en levende referencepopulation, drivhusafprøvning
                     
                     
                        1 770
                     
                  
                        11
                     
                     
                        Prydplanter uden en levende referencepopulation, afprøvning i fri luft
                     
                     
                        1 570
                     
                  
                        12
                     
                     
                        Prydplanter, specielle plantesundhedsbetingelser
                     
                     
                        3 040
                     
                  
                        
                           Grøntsagsgruppe
                        
                     
                  
                        13
                     
                     
                        Grøntsager, drivhusafprøvning
                     
                     
                        2 150
                     
                  
                        14
                     
                     
                        Grøntsager, afprøvning i fri luft
                     
                     
                        1 960«